Euroopa Liidu Teataja L 331 , 15/12/2001 Lk 0101 - 0102



Komisjoni otsus, 12. detsember 2001, millega sätestatakse ühenduse dekoratiivtaimede paljundusmaterjali võrdluskatsete kord vastavalt nõukogu direktiivile 98/56/EÜ (teatavaks tehtud numbri K(2001) 4224 all) (2001/898/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu direktiivi 98/56/EÜ dekoratiivtaimede paljundusmaterjali turustamise kohta, [1] eriti selle artikli 14 lõiget 4, ning arvestades järgmist: (1) Eespool nimetatud direktiiviga nähakse ette ühenduse paljundusmaterjali võrdluskatsete läbiviimiseks vajalik kord. (2) Vähemalt teatavate valitud taimede puhul tuleks tagada katsetega hõlmatavate taimede piisav esindatus valimites. (3) Kuna eespool nimetatud taimede seemneid toodetakse või turustatakse tavaliselt liikmesriikide territooriumil, peaksid liikmesriigid ühenduse võrdluskatsetes osalema, et nende põhjal teha nõuetekohased järeldused. (4) Komisjon vastutab ühenduse võrdluskatsete jaoks vajaliku korra kehtestamise eest. (5) Katsete läbiviimise tehnilise korra on kehtestanud alaline dekoratiivtaimede paljundusmaterjali komitee. (6) 2001. aastal koristatud paljundusmaterjalidega tuleks ühenduse võrdluskatsed läbi viia aastatel 2002–2004 ning ühtlasi tuleks sätestada kõnealuste katsete üksikasjad. (7) Üle ühe aasta kestvate ühenduse võrdluskatsete puhul peaks pärast esimest aastat läbiviidavad katsete osad vajalike assigneeringute olemasolu korral heaks kiitma komisjon, konsulteerimata dekoratiivtaimede paljundusmaterjali alalise komiteega. (8) Dekoratiivtaimede paljundusmaterjali alaline komitee ei ole oma eesistuja poolt kindlaksmääratud ajavahemiku jooksul arvamust avaldanud, ON VASTU VÕTNUD KÄESOLEVA OTSUSE: Artikkel 1 1. Aastatel 2004–2004 viiakse läbi ühenduse võrdluskatsed lisas loetletud taimede paljundusmaterjalidega. 2. 2002. aasta katsete maksimumkulud sätestatakse lisas. 3. Ühenduse võrdluskatsetes osalevad kõik liikmesriigid, kuna lisas loetletud taimede seemneid ja paljundusmaterjali toodetakse või turustatakse tavaliselt nende territooriumil. 4. Katsete üksikasjad on sätestatud lisas. Artikkel 2 Komisjon võib teha otsuse lisas sätestatud katsete jätkamise kohta aastatel 2003 ja 2004. Sel viisil jätkatud katse maksimumkulud ei ületa lisas täpsustatud summat. Artikkel 3 Käesolev otsus on adresseeritud liikmesriikidele. Brüssel, 12. detsember 2001 Komisjoni nimel komisjoni liige David Byrne [1] EÜT L 226, 13.8.1998, lk 16. -------------------------------------------------- LISA 2002. aastal läbiviidavad katsed Liik | Vastutav asutus | Hinnatavad näitajad | Valimite arv | Maksumus eurodes | Seemnetega paljundatavad dekoratiivtaimed Petunia Lobelia Lathirus | NAKT Roelofarendsveen (NL) | Sordiehtsus ja sordipuhtus (välitingimustes), seemnete väline kvaliteet (laboris) | 80 | 37 000 | Lillesibulad Narcissus | BKD Lisse (NL) | Sordiehtsus ja sordipuhtus (välitingimustes), taimetervis (laboris) | 80 | 42 800 | Dekoratiivtaimed | NAKT Roelofarendsveen (NL) | Sordiehtsus ja sordipuhtus, taimetervis (välitingimustes); taimetervis (laboris) | | 12 400 | Chamaecyparis | 40 | Ligustrum vulgare | 40 | Euphorbia fulgens | 20 | Kogumaksumus | 92200 | Liik | Vastutav asutus | Hinnatavad näitajad | Valimite arv | Maksumus eurodes | Dekoratiivtaimed | NAKT Roelofarendsveen (NL) | Sordiehtsus ja sordipuhtus, taimetervis (välitingimustes); taimetervis (laboris) | | 3 700 | Chamaecyparis | 40 | Ligustrum vulgare | 40 | Euphorbia fulgens | 20 | Kogumaksumus | 3700 | Liik | Vastutav asutus | Hinnatavad näitajad | Valimite arv | Maksumus eurodes | Dekoratiivtaimed | NAKT Roelofarendsveen (NL) | Sordiehtsus ja sordipuhtus, taimetervis (välitingimustes); taimetervis (laboris) | | 33 600 | Chamaecyparis | 40 | Ligustrum vulgare | 40 | Euphorbia fulgens | 20 | Kogumaksumus | 33600 | --------------------------------------------------